Едно от големите притеснения, които хората имат, когато избират нов чифт кожени обувки, е свързано с комфорта, и по-точно – дали обувките ще се отпуснат.
Въпреки че е нормално новата обувка леко да ви стяга, понякога можете да се натъкнете на такава, която дори и след известно време не се отпуска.
Факт е, че кожените обувки се отпускат и вземат формата на крака ви, колкото повече ги носите. Понякога обаче може да бъде истинско мъчение, докато чакате това да се случи. Затова е препоръчително да използвате спрей за разширяване на обувки.
Той омекотява кожата и премахва дискомфорта, причинен от тесните обувки. Преди да си го закупите обаче, е важно да знаете, че е предназначен само за естествена кожа.